eo eo ceb en lt eo lt it lt eo eo eo eo eo eo eo eo eo eo eo eo eo eo eo eo eo eo eo eo eo eo eo eo en eo eo eo de eo de eo eo eo it eo eo eo fr eo en eo es eo eo eo fr eo en eo pt eo eo eo it eo en pt eo eo eo eo fr eo en pt nl eo eo eo eo en eo en eo en eo eo eo en eo en eo en eo eo eo en eo en ia eo ceb eo es pt eo eo hbs_lat eo eo eo eo eo eo eo eo eo eo eo eo eo eo eo nl eo eo eo eo eo eo eo en eo eo eo tr ro eo eo es
Ukrainiaj esperantistoj invitas al la fronto – Libera Folio
de Redakcio je 2017-05-152017-05-15 en movado
Ukrainiaj esperantistoj komence de junio organizos Esperanto-renkontiĝon en orienta parto de la lando, proksime al la milita fronto. En la programo estos interalie ekskurso en ruinaj kvartaloj de Slovjansk, detruitaj dum la daŭranta milito.
La aktuala milita situacio en orienta Ukrainio. (Mapo: registaro de Ukrainio)
La urbo Slovjansk en orienta Ukrainio antaŭ tri jaroj estis en la centro de la bataloj inter la ukrainia armeo kaj separistoj subtenataj de Rusio. La separistoj kaptis la urbon en aprilo 2014, kaj nur post tri monatoj da bataloj, en la komenco de julio, la batalantoj de la tiel nomata "Donecka popola respubliko" estis forpelitaj el la urbo.
Nun ukrainaj esperantistoj decidis organizi turisman renkontiĝon en Slovjansk kaj la proksima monaĥeja vilaĝo Svjatohirsk, interalie por montri al la vizitantoj la sekvojn de la daŭranta milito, sed ankaŭ por informi la lokan loĝantaron pri Esperanto.
Inter la organizantoj de la renkontiĝo estas esperantistoj el Kievo kaj okcidenta Ukrainio, sed ankaŭ la loka esperantisto Pavel Korotenko – konata esperantista rok-muzikisto, kiu laŭplane koncertos dum la renkontiĝo.
La monaĥejo en Svjatohirsk. (Foto: Konstantin Briĵniĉenko)
Laŭ la anonco de la organizantoj la renkontiĝo okazos de la 2-a ĝis la 4-a de junio, kaj la partoprenantoj povos interalie fari ekskurson al la mezepoka kaverna monaĥejo en Svjatohirsk.
En Slovjansk, krom vizito al ruinigitaj kvartaloj, estas planataj interalie ronda tablo kun amaskomunikiloj pri Esperanto, donacado de libroj al la urba biblioteko, renkontiĝo kun volontuloj kiuj subtenas la ukrainian armeon kaj prelegoj pri Esperanto.
Tamen ŝajnas, ke la renkontiĝo ne iĝos aparte amasa kaj ne allogos multajn eksterlandajn partoprenantojn. Multaj landoj malrekomendas al siaj civitanoj viziti la tutan regionon de Doneck, kie okazos la renkontiĝo, kaj en la reta listo de aliĝintoj ĝis nun troveblas nur du nomoj entute.
– La renkontiĝo ne estos multnombra laŭ la kvanto de esperantistoj, sed planatas ne nur esperantaj aranĝoj, klarigas Serhij Ŝmatkov, unu el la organizantoj.
La loka organizanto, Pavel Korotenko, atendas ke venos "ĝis dek homoj". Ne temas pri oficiala aranĝo de Ukrainia Esperanto-Asocio.
Alklaku por kunhavigi ĉe Twitter(Malfermiĝas en nova fenestro)
Alklaku por kunhavigi ĉe Facebook(Malfermiĝas en nova fenestro)
Aresto kaŭzis batalon inter rusiaj esperantistoj
Rekorda minuso de 86.700 eŭroj ĉe UEA
7 Komentoj pri "Ukrainiaj esperantistoj invitas al la fronto"
novaj aldonaj komentoj novaj respondoj al miaj komentoj
Avizu pri novaj respondoj al ĉi tiu komento
Avizu pri novaj respondoj al ĉi tiu komento
Ordigi laŭ:   plej nova | plej malnova | plej populara
Kundividu ĉe TwitterKundividu ĉe Google
Por vidi la ambaŭ flankojn ili devus viziti Doneckon/Luganskon, krome, tie same loĝas esperantistoj.
Kundividu ĉe TwitterKundividu ĉe Google
En urbo Donecko eĉ nun loĝas pli ol 900 mil homoj. Certe estas tie esperantistoj.
Kundividu ĉe TwitterKundividu ĉe Google
La termino "separismo" estas trompa. La ukrainia armeo kontrauxstaras al donbasanoj, kiuj parte estas separistoj, grandparte flankanoj de aligxo al Ruslando, sed ankaux antifasxistoj, kontrauxantoj de la sxtatrenverso de 2014 jaro, kiuj ne celas speciale separigxon. Antaux tago, en urbo Dnipro (eksa Dnepropetrovsko) tri ukrainaj nazioj trapafis ambaux gambojn al taksia sxoforo, sole pro tio ke li rifuzis respondi al nazia saluto.
Kundividu ĉe TwitterKundividu ĉe Google
PR dum tempo de pesto.
Kundividu ĉe TwitterKundividu ĉe Google
"interalie por montri al la vizitantoj la sekvojn de la daŭranta milito" — celo de tio? Cxu per tio cesigi civitan militon? Estus bonege, sed apenau…
ah, jes "ankaŭ por informi la lokan loĝantaron pri Esperanto" – cxu kiam apudas kanoneksplodoj, oni revas pri Esperanto? 😉
Kundividu ĉe TwitterKundividu ĉe Google
tiam ree homo batos homon – ech kun verda standardo
Kundividu ĉe TwitterKundividu ĉe Google
Chu vere okazos renkontigho kun subtenantoj de ukrainia armeo – tio ja estus hontego por Esperanto!
Konvertilo por ĉapeligi iksojn
Serĉi en arkivo 2003-2016
Arkivoj Elekti monaton Junio 2017 Majo 2017 Aprilo 2017 Marto 2017 Februaro 2017 Januaro 2017 Decembro 2016 Novembro 2016 Oktobro 2016 Septembro 2016 Aŭgusto 2016 Julio 2016 Junio 2016 Majo 2016 Marto 2016 Februaro 2016
Entajpu vian retpoŝtadreson por aboni Liberan Folion kaj ricevi retpoŝte avizojn pri novaj artikoloj.
TEJO daŭre sen buĝeto sed baldaŭ sendependa
Rekorda minuso de 86.700 eŭroj ĉe UEA
Politikisto volas cenzuri libron pri Zamenhof
Ukrainiaj esperantistoj invitas al la fronto
Aresto kaŭzis batalon inter rusiaj esperantistoj
Yves Bellefeuille pri Rekorda minuso de 86.700 eŭroj ĉe UEAOni bankrotas kiam oni ne povas ĝustatempe pagi siajn ŝuldojn. Oni povas esti ab…
Yves Bellefeuille pri Rekorda minuso de 86.700 eŭroj ĉe UEAEn Lille en 2015, UEA ricevis ĉ. 35 eŭrojn por ĉiu aliĝo (preskaŭ 100 000 eŭrojn…
Redakcio pri Rekorda minuso de 86.700 eŭroj ĉe UEAInteresa diskuto pri ĉi tiu artikolo kaj la financoj de la asocio okazas en la k…
pistike65 pri Rekorda minuso de 86.700 eŭroj ĉe UEALaŭ ne nepre bona kutimo, pluraj diskutas pri la artikolo, ne ĉi tie, sed ĉe Fac…
dennis keefe pri Rekorda minuso de 86.700 eŭroj ĉe UEALa analizo de financaj kontoj ne estas facila afero, do prefere ne kulpigu iun a…
ESF nomis novan Ĉefdirektoron
Radio Esperanto: ne nur aŭsultebla, sed ankaŭ abonebla
Malferma alvoko: Iĝu TEJO volontulo en Burundo!
Kuraĝe kaj kore el Afriko
La 74-a IJK – Internacia Junulara Kongreso de TEJO okazos en Badajoz, Hispanio
12 vizaĝoj de ugandaj virinoj
Strategia jaro por Tutmondaj Voĉoj
Vjetnamio: Kial oni ne starigu manĝbastonetojn en rizbovlon
Alţi paşi în Esperanto.
Se nenio alia estas indikita ĉe la koncerna artikolo, la tekstoj de Libera Folio
estas disponeblaj laŭ la permesilo Krea Komunaĵo Atribuite 4.0 Tutmonda.